Јединице под командом Рокосовског су прво преименоване у Белоруски фронт, а касније и у 1. Белоруски фронт. У јуну 1944. године Батовљева армија учествоваће у операцији од изузетног стратешког значаја, под шифрованим називом Операција Багратион. У добро познатој расправи током фазе планирања, Рокосовски је убедио Стаљина да се, с обзиром на природу терена, изведе напад из два правца уместо једног. Рокосовски је рачунао на способност Батовљеве армије да наступа кроз мочварни терен јужно од Бобрујска, користећи импровизоване дрвене путеве, чизме за мочвару и друга средства. 65. армија није га разочарала и за само неколико дана немачка 9. армија била је окружена и највећим делом уништена. За успехе током операције Батов је унапређен у чин генерал-пуковника.